Հեղինակը ներկայացնում է Մեծ Հայքի վիճակը 387 թ. բաժանումից եւ Արշակունիների հարստութեան վերացումից յետոյ, Սասանեանների ճնշումները Յազկերտ Բ-ի օրօք, հայերի բռնի կրօնափոխութեան առաջին քայլերը, հայերի ապստամբութիւնը, պառակտումը Վարդան Մամիկոնեանի եւ Վասակ Սիւնու միջեւ, Աւարայրի ճակատամարտը, ապստամբութեան վախճանը, հոգեւորականների վկայութիւնը, նախարարների աքսորը, ապա` Պերոզի իշխանութեան գալը եւ նախարարների վերադարձը հայրենիք: Շարադրանքը բաժանւում է 7 յեղանակների եւ նրանց կից մի յաւելեալ գլխի` իր սեփական բաժանումներով: